  З А П И С Н И К


Од 57-та Седница на Советот на Општината Битола одржана на 04.09.2025 година.
	Седницата се одржа во големата сала за седници на Советот на Општина Битола и почна со работа во 11:02 часот.
На седницата присуствуваа 31 член на Советот: Габриела Илиевска-Претседател на Советот, Михајло Вангелов, Марица Тодоровска, Лидија Павловска, Марко Јосифовски, Бојан Бојкоски, Марта Ѓоргиевска, Анета Ѓоргиевска, Зоран Петковски, Ленче Илиевска, Златко Лозановски, Сашо Никовски, Јосиф Стевоски, Соња Петреска, Александар Димовски, Методија Илиевски, Петар Николовски, Кети Неделковска, Елизабета Тодоровска, Мирјана Захариевска Ралевска, Кире Климески, Елена Кромидаровска Маховска, Борче Корлевски, Жаклина Наумовска, Јадранка Павловска, Алмир Адемоски, Иван Чулакоски, Гаврил Трајковски, Горан Велевски, Мерита Исмајловска и Анастасија Трајковска.
	Конфликт на интереси по точките од дневниот ред доставија неколку советници до Претседателката на Совет.
На седницата присуствуваа гости од јавните средствата за информирање, директори и претставници од средни училишта.
Записникот од 56 -та Седница од 26.08.2025год.,  беше ставен на гласање и усвоен (29 гласови ЗА).

          За работа на седницата беше предложен и прифатен со 29 гласа ЗА  следниот

Д Н Е В Е Н    Р Е Д

1. Квартален извештај за извршување на Буџетот на Општина Битола за вториот квартал од 2025 година.
2. [bookmark: _Hlk113608898]Годишен Извештај за работа на СОУ Гимназија „ Јосип Броз Тито“ – Битола за учебната 2024/2025 година.
3. Годишна Програма за работа на СОУ Гимназија „ Јосип Броз Тито“ – Битола за учебната 2025/2026 година.
4. Годишен Извештај за работа на СОЕУ „ Јане Сандански“ – Битола за учебната 2024/2025 година.
5. Годишна Програма за работа на СОЕУ „ Јане Сандански“  – Битола за учебната 2025/2026 година.
6. [bookmark: _Hlk113608975]Годишен Извештај за работа на ОСМУ „ Д-р Јован Калаузи“ – Битола за учебната 2024/2025 година.
7. Годишна Програма за работа на ОСМУ „ Д-р Јован Калаузи“ – Битола за учебната 2025/2026 година.
8. Годишен Извештај за работа на СОУ „ Tаки Даскало“ – Битола за учебната 2024/2025 година.
9. Годишна Програма за работа на СОУ „ Таки Даскало“  – Битола за учебната 2025/2026 година.
10. Годишен Извештај за работа на СОЗУ „ Кузман Шапкарев“ – Битола за учебната 2024/2025 година.
11. Годишна Програма за работа на СОЗУ „ Кузман Шапкарев“  – Битола за учебната 2025/2026 година.
12. Одлука за утврдување и обележување  места за истакнување изборни плакати за избор на членови на Советот и Градоначалник на Општина Битола.
13. Одлука за начинот на користење на просториите во објектите на урбаните и месните заедници на подрачјето на Општината Битола, за организирање               предизборни собири од страна на организаторот на изборната кампања.

                                                  1.
Известител на Комисија за финансии и буџет, Марица Тодоровска, го поднесе следниот извештај по разгледување на материјалите по точката 1 од дневниот ред и дискусиите, Комисијата за точката 1 гласаше со 2 гласа За, 2 гласа Против и 1 глас Воздржан. 
Претседател и известител на Комисија за јавни дејности, Марица Тодоровска, го поднесе следниот извештај по разгледување на материјалите по точките 2, 3, 4, 5, 6, 7, 8, 9, 10, 11, 12 и 13 од дневниот ред и дискусиите, Комисијата за точките 2, 3, 4, 5, 6, 7, 8, 9, 10, 11, 12 и 13 гласаше со 3 гласа За.  
Петар Николовски збор. Се уште немаме одговор од општинската администрација за доспеани долгови на Општина Битола. Прашањата беа јасно и гласно поставени и општинската администрација обврзана да ни одговори на истите писмено до почетокот на седницата. Последователно ќе поставам прашање : Дали Општина Битола нешто крие? Дали трендот на јавните претпријатија, училиштата и општината сите заедно имаат  генерирано обврски повеќе од 260.000.000,00 денари? Дали Општина Битола намерно не купува механизација за истата работа да може да ја дава на приватници и со истото да се генерираат огромни трошоци? Колку релано чинат проектите кои што ги спроведува Општина Битола и дали истите се реални со пазарната вредност? Ова недомаќианско  работење не смееме да дозволиме да се пресликува понатаму. 
Марта Ѓоргиевска збор. Често ги гледаме бројките како конечна слика, но зад секоја цифра стои работа, посветеност и трајни вложувања на општината. Општината континуирано вложува и посветува внимание на сите аспекти кои го обликуваат секојдневниот живот на граѓаните. Општината инвестира во образованието, културата, спортот и локалниот економски развој. Секој проект колку да е мал или голем, носи видлива вредност и го прави животот поубав. Бројките прикажани во вториот квартал не се само  цифри туку покажуаавт дека вложувањето на општината дава резултат. Во Битола се работи со добар интензитет а како никогаш до сега со толку многу проекти насочени кон сите генерации.   
Борче Корлевски збор.  Започна со прашањата кои ги имаше поставено на Комисијата за финасии и буџет. Колкави се апиталните трошоци на Општина Битола? Добив одговор од 0,5 %. Општинската администрација секогаш со алиби како не успеале да реализираат тендерски постапки итн. Ги наведе капиталните вложувањата во детските градинки и образованието со минимални 10 %. Во основното образование имаме влог од 1000 евра, а да не говориме за тоа колку се  вложени во Зимската приказна, резултат на кварталниот извештај. Општина Битола по основ на доспеани фактури должи 261.000.000,00 денари. Кога на оваа сума ќе се додадат и долговите од јавните претпријатија слободно може да направиме споредба дека оваа локална самоуправа е полоша дури и од осудениот Владимир Талевски. По ова може да се види капацитетеот и квалитетот на работењето на оваа владеачка гарнитура. Каде и за што се трошат парите на граѓаните?! Побаравме електронски да ни се достави деннешната состојба на буџетската сметка на Општина Битола и на тоа не добивме одговор.
Марица Тодоровска збор. На многу пати овде се споменаа училиштата. Можам да кажам дека и основните и средните училипта се во добра кондиција, а како показател на тоа е почетокот на учебната година на време. Во продолжение набројуваше проекти кои се сработени или кои се во тек на реализација и следуваше набројување по реализација од кварталниот.
Габриела Илиевска збор. Инспирарана од колегите морав да земам збор. Колку чини мушамата со која го завиткавите стадионот?! Дали 10 месеци е мал период за улица од 340 метри да се направи?! Дали целосно е исплатена ул. Бураса?! За какви капитални проекти говориме овде?! Прашав на комисија и ќе го повторам истото прашање зошто не добив одговор : Колку договори се склучени во 2025 год. а треба да се исплатат во 2026 год.? Кој се тие договори и со кој се склучени? Штом не добив одговор ме иницира да мислам дека и буџетот за 2026 год. го имате потрошено.
Елизабета Тодоровска збор. Во врска со овој квартал сакам да  говорам во врска со капиталните расходи. Од планираните 637.000.000,00 ден. релаизирани се 218.000.000,00 ден. или 34 % реализација. Во продолжение набројуваше кои програми и кои проекти учествуваат во овој процент на реализација. Залучок на крај дека програмата ЛО е со 89,25 % т.е дека над 90.600.000,00 ден. лани се вложени во спортот. Последователно го постави прашањето : Дали проектите што се избираат да се  реализираат во годишната програма подлегнуваат на финансиски анализи и која е потребата на граѓаните за истите? Дали има некоја црвена линија општината за тоа колку треба да се вложат средства во спортот? 
Марта Ѓоргиевска реплика. Во своето право на реплика изнесе информации за изградбата на ул. Нико Фундали и состојбата со водоснабдувањето и се останото со таа улица.
Борче Корлевски реплика. Ги спомена пак стадионот кој е обвиткан во мушама, ул. Бурса која е фусшарски изградена, се наврати на сметките, капиталните расходи и за крај го остави објектот во с. Бистрица кој се рушеше а во кварталниот пишува дека е исплатено за кров.
Марица Тодоровска реплика. Се работи во континуитет и таму каде што има потреба. Тоа што во с. Бистрица нешто се работело треба и да се исплати, што е многу нормално. Во врска со стадионот ако не беше добро ќе немаше да добиеме позитивна оцена, а за затоплувањето на салата треба да бидете реални дека после долги години има затоплување.
Борче Корлевски реплика. Колешке 2 години наназад има затоплување во салата и сега уште ќе се наведува во квартални извештаии?! А за стадионот да од ФФМ има одобрување и редно беше после долги години.
Зоран Петковски збор. Тоа што се средства вложени во салата и во стадионот треба колеги да бидеме сите задоволни, а да не се препукуваме со негативни коменатри. Вложувањето во спортот знаши вложување во младите.
Елизабета Тодоровска. Колега во ред е да се вложува ама толку многу и само во спорт.  
Борче Корлевски реплика. Колега убаво е да се  вложува во спортот, но ние денес говориме за парите на граѓаните. Но, за церадата да дебатираме е нон сенс. 
Иван Чулакоски збор. Ни прикажувате квартални извештаи како се да средивме,а градот ни тоне во ѓубре и градежен шут. КЈП Нискоградба е платена да го исчити коритито на р. Драгор а таа го коси и сега?! Ништо не се работи. 
Габриела Илиевска реплика. Јас ќе се навратам за училницата во училиштето во с. Бистрица. Училницта руина а внатре деца седнати следат настава. ( покажува слики од својот мобилен телефон).
Зоран Петковски реплика. Ја демантирам сликата од колешката, најодговорно тврдам дека тоа не е училна и децата таму не следат воспито образовен процес. 
Мирјана З. Ралевска збор. Ако се погледнат приходите најслаба реализација до сега во што не ја вбројувам наплатата на данок од физички и правни лица. Висок процент на реализација на истата ама нема вложување во капитални расходи. Затоа и го повторуваме прашањето каде се  трошат парите на граѓаните?! А  истото треба градоначачникот најдобро да ни го објасни.
Лидија Павловска збор. Ќе Ве замолам сите колеги кога изнесувате овде факти а особено за училиштата да бидат вистинити. Се изнесоа многу невистини за училиштата како на пример дека се во долгови.  
Марица Тодоровска реплика. Не можам да се сложам дека јавните претпријатија не си ја вршат работата. 
Иван Чулакоски реплика. Како можете да кажете дека јавните претпријатија работат одговорноа а сите се со загуба од по 1.000.000,00 евра?! 
Марица Тодоровска реплика. Цената за услугите останата иста а платите зголеми сите знаеме.


Пауза 5 мин.

Квартален извештај за извршување на Буџетот на Општина Битола за вториот квартал од 2025 година, беше ставен на гласање и не се усвои со 13 гласа За, 11 гласа Против и 3 гласа Воздржани.

					2.
Годишен Извештај за работа на СОУ Гимназија „ Јосип Броз Тито“ – Битола за учебната 2024/2025 година, беше ставен на гласање и усвоен со 19 гласа За, 6 гласа Воздржани и 1 се иззема од гласање.
   
	                 			          3.
Годишна Програма за работа на СОУ Гимназија „ Јосип Броз Тито“ – Битола за учебната 2025/2026 година, беше ставена на гласање и усвоена со 27 гласа За и и 1 се иззема од гласање.

                                                     4.
Годишен Извештај за работа на СОЕУ „ Јане Сандански“ – Битола за учебната 2024/2025 година, беше ставен на извештај и усвоен со 19 гласа За, 6 гласа Воздржани и 1 се иззема од гласање.
                                
					5.
Годишна Програма за работа на СОЕУ „ Јане Сандански“  – Битола за учебната 2025/2026 година, беше ставена на гласање и усвоена со 27 гласа За и 1 се иззема од гласање.

					6.
Годишен Извештај за работа на ОСМУ „ Д-р Јован Калаузи“ – Битола за учебната 2024/2025 година, беше ставен на гласање и усвоен со 27 гласа За и 1 се иззема од гласање.

						           7.
Годишна Програма за работа на ОСМУ „ Д-р Јован Калаузи“ – Битола за учебната 2025/2026 година, беше ставена на гласање и усвоена со 27  гласа За и 1 се иззема од гласање.

						8.
Годишен Извештај за работа на СОУ „ Tаки Даскало“ – Битола за учебната 2024/2025 година, беше ставен на гласање и усвоен со 21 глас За, 6 гласа Воздржани и 1 се иззема од гласање.

 					9.
Годишна Програма за работа на СОУ „ Таки Даскало“  – Битола за учебната 2025/2026 година, беше ставена на гласање и усвоена со 27 гласа За и 1 се иззема од гласање.
		
					10.
Годишен Извештај за работа на СОЗУ „ Кузман Шапкарев“ – Битола за учебната 2024/2025 година, беше ставен на гласање и усвоен со 21 глас За, 6 гласа Воздржани и 1 се иззема од гласање.

                                                    11.
Годишна Програма за работа на СОЗУ „ Кузман Шапкарев“  – Битола за учебната 2025/2026 година, беше ставена на  гласање и усвоена со 27 гласа За и 1 се иззема од гласање.

					12.
Одлука за утврдување и обележување  места за истакнување изборни плакати за избор на членови на Советот и Градоначалник на Општина Битола, беше ставена на гласање и усвоена едногласно со 28 гласа За.

	     					13.
Одлука за начинот на користење на просториите во објектите на урбаните и месните заедници на подрачјето на Општината Битола, за организирање               предизборни собири од страна на организаторот на изборната кампања, беше ставена на гласање и усвоена едногласно со 28 гласа За.

Седницата заврши во 13:54 часот.
Седницата се снимаше на аудио касети и по нив се водат забелешки.
Седницата ја обработи Васка Арсовска - Цветаноски.



Бр.09-107/2                                                                           ПРЕТСЕДАТЕЛ
04.09.2025год.                                                      на Советот на Општина Битола
 Б и т о л а                                                                        Габриела Илиевска            

